বগুড়া সংবাদ ডট কম (শাজাহানপুর প্রতিনিধি জিয়াউর রহমান) : বগুড়ার শাজাহানপুরে পৈত্রিক সম্পত্তি জবর-দখল করতে সন্ত্রাসী বাহিনী লেলিয়ে দিয়েছে প্রতিপক্ষরা। এমনকি আদালতের নিষেধাজ্ঞা অমান্য করে জমি জবর-দখল সহ পরিবারের সদস্যদের প্রাণনাশের হুমকি-ধামকি দিয়ে যাচ্ছে প্রতিপক্ষের সন্ত্রাসীরা। বুধবার বিকেলে শাজাহানপুর প্রেসক্লাবে আয়োজিত সংবাদ সম্মেলনে লিখিত বক্তব্যে এমনই অভিযোগ করেন উপজেলার গোহাইল ইউনিয়নের আতাইল গ্রামের মৃত মোখলেছুর রহমানের পুত্র বেল্লাল হোসেন (৫০) নামের এক ব্যক্তি।